2.

Articolul 11 se modifică după cum urmează: (a) se introduce următorul alineat: „(1a) Interdicția prevăzută la alineatul (1) nu se aplică capturilor accidentale de biban-de-mare din cadrul activităților comerciale de pescuit cu plasă de la țărm. Această exceptare se aplică numărului istoric de plase de plajă, fixat la nivelurile de dinainte de 2017. Activitățile comerciale de pescuit cu plasă de la țărm nu vizează bibanul-de-mare, putând fi debarcate numai capturile accidentale inevitabile de biban-de-mare.”; (b) la alineatul (2), literele (c) și (d) și ultimul paragraf se elimină; (c) se introduc următoarele alineate: „(2a) Prin derogare de la alineatul (1), de la 1 august la 31 decembrie, în diviziunile ICES 4b, 4c, 7d, 7e, 7f și 7h, navele de pescuit ale Uniunii pot să pescuiască biban-de-mare european și să rețină, să transbordeze, să relocalizeze sau să debarce biban-de-mare european capturat în zona respectivă cu următoarele unelte de pescuit și în următoarele limite: (a) utilizând traule de fund (*1), pentru capturi accidentale inevitabile, nu mai mult de 380 de kilograme pe lună și 5 % din greutatea capturilor totale de organisme marine aflate la bord capturate de nava respectivă pentru fiecare campanie de pescuit; (b) utilizând seine (*2), pentru capturi accidentale inevitabile, nu mai mult de 380 de kilograme pe lună și 5 % din greutatea capturilor totale de organisme marine aflate la bord capturate de nava respectivă pentru fiecare campanie de pescuit. (2b) În pofida alineatelor (2) și (2a), capturile menționate la literele (a) și (b) de la alineatele respective nu depășesc 760 de kilograme pentru perioada 1 iulie-31 august. (2c) Prin derogare de la alineatul (1), în ianuarie 2021 și de la 1 aprilie la 31 decembrie, în diviziunile ICES 4b, 4c, 7d, 7e, 7f și 7h, navele de pescuit ale Uniunii pot să pescuiască biban-de-mare european și să rețină, să transbordeze, să relocalizeze sau să debarce biban-de-mare european capturat în zona respectivă cu următoarele unelte de pescuit și în următoarele limite: (a) utilizând unelte cu linie și cârlige (*3), nu mai mult de 5,7 tone per navă; (b) utilizând setci fixe (*4), pentru capturi accidentale inevitabile, nu mai mult de 1,4 tone per navă. Derogările prevăzute la primul paragraf se aplică navelor de pescuit ale Uniunii care au înregistrat capturi de biban-de-mare european în perioada 1 iulie 2015-30 septembrie 2016: la litera (a), capturile sunt înregistrate de nave care utilizează unelte cu linie și cârlige și la litera (b), capturile sunt înregistrate de nave care utilizează setci fixe. În cazul înlocuirii unei nave de pescuit a Uniunii, statele membre pot permite aplicarea derogării la o altă navă de pescuit, cu condiția ca numărul de nave de pescuit ale Uniunii care fac obiectul derogării și capacitatea globală de pescuit a acestora să nu crească. (*1) Toate tipurile de traule de fund (OTB, OTT, PTB, TBB, TBN, TBS și TB)." (*2) Toate tipurile de seine (SSC, SDN, SPR, SV, SB și SX)." (*3) Toate activitățile de pescuit cu paragate sau cu undițe și lansete (LHP, LHM, LLD, LL, LTL, LX și LLS)." (*4) Toate setcile și capcanele fixe (GTR, GNS, GNC, FYK, FPN și FIX).”;" (d) alineatul (5) se modifică după cum urmează: (i) la litera (a), textul „de la 1 ianuarie la 28 februarie” se înlocuiește cu „de la 1 ianuarie la 28 februarie și de la 1 decembrie la 31 decembrie 2021”; (ii) la litera (b), textul „de la 1 martie la 31 iulie” se înlocuiește cu „de la 1 martie la 30 noiembrie”.